**Radko Gudas** (s. 5. kesäkuuta 1990 Praha, Tšekkoslovakia) on tšekkiläinen jääkiekkopuolustaja, joka edustaa NHL:ssä pelaavaa Anaheim Ducksia. Gudas on Tampa Bay Lightningin kolmannen kierroksen varaus kesältä 2010, jolloin joukkue varasi hänet 66. pelaajana.

Oikealta laukovan Gudasin vahvuuksiin kuuluvat fyysisyys ja taklaaminen. Hän osaa tarvittaessa myös tapella. Gudasin puolustajana pelannut isä Leo pelasi Tšekkoslovakian pronssia voittaneessa joukkueessa Albertvillen olympiakisoissa 1992.

Ura
---

### Seuraura

Gudasin kasvattajaseura on HC Berounští Medvědi. Hän pelasi juniori-uransa kuitenkin loppuun HC Kladnossa. Pelatessaan Kladnon U20-joukkueessa kaudella 2006–2007 Gudas pelasi myös ensimmäiset miesten pelinsä, kun hän pelasi yhdeksän 1. Národní Hokejová Ligan ottelua kasvattajaseurassaan HC Berounští Medvědissä. Gudas pelasi joukkueessa koko seuraavan kauden 2007–2008 runkosarjan ja teki 35 ottelussa tehot 0+4=4. Jäähyminuutteja kertyi 61. Hän pelasi myös keväällä 2008 yhden Extraliigan playoff-ottelun HC Kladnon riveissä.

Kauden 2008–2009 Gudas pelasi vielä enimmäkseen HC Berounští Medvědissä, mutta hän sai peliaikaa myös seitsemästä Extraliigan ottelusta Kladnon joukkueessa. Gudas teki niissä yhden syöttöpisteen. Kesäkuussa 2009 hän siirtyi pariksi viikoksi try-outille jyväskyläläiseen Mestis-joukkue D Teamiin, mutta jäi ilman sopimusta. Isä Leo Gudas on pelannut myös Jyväskylässä kaksi kautta (1990–1992) JYPin riveissä. Kesäkuun 2010 lopulla WHL-joukkue Everett Silvertips varasi Radko Gudasin 20. vuorolla CHL:n varaustilaisuudessa. Hän siirtyi kaudeksi 2009–2010 pelaamaan joukkueeseen. Gudas oli tehoilla 7+30=37 Silvertipsin tehokkain puolustaja ja hänet valittiin kauden päätteeksi WHL:n läntisen konferenssin toiseen tähdistökentälliseen. Gudas keräsi WHL:n runkosarjassa 151 jäähyminuuttia, joilla hän voitti Silvertipsin sisäisen jäähypörssin.

Kesällä 2010 Tampa Bay Lightning varasi Gudasin kolmennella kierroksella numerolla 66. Samana kesänä hänet varasi myös KHL-joukkue Spartak Moskova numerolla 40. Gudas teki syyskuussa 2010 kolmivuotisen tulokassopimuksen Lightningin kanssa. Hän siirtyi pelaamaan AHL-joukkue Norfolk Admiralsiin. Hän pelasi ensimmäisen kautensa 2010–2011 kokonaan AHL-joukkue Norfolk Admiralsissa, jossa tulokaskausi toi yhteensä 17 tehopistettä. Kaudella 2011–2012 Gudas voitti 195 minuutillaan joukkueen sisäisen jäähypörssin. Hän voitti kauden päätteeksi Calder Cupin. Kaudeksi 2012–2013 Lightningin farmijoukkueeksi tuli Syracuse Crunch.

Lokakuussa 2020 Gudas teki vapaana agenttina kolmevuotisen sopimuksen Florida Panthersin kanssa. Sopimuksessa Gudaksen cap hit on 2,5 miljoonaa dollaria.

Heinäkuussa 2023 Gudas teki vapaana agenttina Anaheim Ducksin kanssa kolmivuotisen ja yhteensä 12 miljoonan dollarin arvoisen sopimuksen.

### Maajoukkueura

Gudas pelasi alle 20-vuotiaiden MM-kilpailuissa vuosina 2009 ja 2010, joista jälkimmäisissä hän toimi Tšekin varakapteenina. Gudas edusti Tšekkiä myös alle 18-vuotiaiden I-divisioonan MM-kilpailuissa vuonna 2008 ja oli nostamassa joukkuetta takaisin pääsarjaan yhden vuoden tauon jälkeen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | HC Berounští Medvědi | Tšekki I | 9 | 0 | 1 | 1 | 6 | – | – | – | – | – |
| 2007–2008 | HC Berounští Medvědi | Tšekki I | 35 | 0 | 4 | 4 | 61 | – | – | – | – | – |
|  | HC Kladno | ČEL | – | – | – | – | – | 1 | 0 | 0 | 0 | 0 |
| 2008–2009 | HC Berounští Medvědi | Tšekki I | 21 | 0 | 3 | 3 | 74 | – | – | – | – | – |  |  |  |  |  |  | JMM | 6 | 2 | 1 | 3 | 8 |
|  | HC Kladno | ČEL | 7 | 0 | 1 | 1 | 8 | – | – | – | – | – |
| 2009–2010 | Everett Silvertips | WHL | 65 | 7 | 30 | 37 | 151 | 3 | 0 | 2 | 2 | 4 | Kakkostähdistö |  |  |  |  |  | JMM | 6 | 0 | 2 | 2 | 14 |
| 2010–2011 | Norfolk Admirals | AHL | 76 | 4 | 13 | 17 | 165 | 6 | 0 | 0 | 0 | 7 |
| 2011–2012 | Norfolk Admirals | AHL | 73 | 7 | 13 | 20 | 195 | 16 | 0 | 3 | 3 | 14 | Calder Cup |
| 2012–2013 | Syracuse Crunch | AHL | 57 | 4 | 16 | 20 | 207 | 3 | 1 | 0 | 1 | 4 |
|  | Tampa Bay Lightning | NHL | 22 | 2 | 3 | 5 | 38 | – | – | – | – | – |
| 2013–2014 | Tampa Bay Lightning | NHL | 73 | 3 | 19 | 22 | 152 | 3 | 0 | 1 | 1 | 9 |  |  |  |  |  |  | OK | 3 | 0 | 0 | 0 | 4 |
| 2014–2015 | Tampa Bay Lightning | NHL | 31 | 2 | 3 | 5 | 34 | – | – | – | – | – |
|  | Philadelphia Flyers | NHL | 0 | 0 | 0 | 0 | 0 | – | – | – | – | – |
| 2015–2016 | Philadelphia Flyers | NHL | 76 | 5 | 9 | 14 | 116 | 6 | 0 | 0 | 0 | 18 |
| 2016–2017 | Philadelphia Flyers | NHL | 67 | 6 | 17 | 23 | 93 | – | – | – | – | – |  |  |  |  |  |  | MM | 8 | 2 | 1 | 3 | 6 |
| 2017–2018 | Philadelphia Flyers | NHL | 70 | 2 | 14 | 16 | 83 | 6 | 0 | 0 | 0 | 9 |  |  |  |  |  |  | MM | 8 | 0 | 2 | 2 | 4 |
| 2018–2019 | Philadelphia Flyers | NHL | 77 | 4 | 16 | 20 | 63 | – | – | – | – | – |  |  |  |  |  |  | MM | 10 | 1 | 3 | 4 | 8 |
| 2019–2020 | Washington Capitals | NHL | 63 | 2 | 13 | 15 | 40 | 5 | 0 | 2 | 2 | 2 |
| 2020–2021 | Florida Panthers | NHL | 54 | 2 | 9 | 11 | 40 | 6 | 1 | 1 | 2 | 4 |
| 2021–2022 | Florida Panthers | NHL | 77 | 3 | 13 | 16 | 105 | 10 | 0 | 2 | 2 | 6 |
| 2022–2023 | Florida Panthers | NHL | 72 | 2 | 15 | 17 | 79 | 21 | 0 | 3 | 3 | 34 |
| 11 kautta | yhteensä | NHL | 682 | 33 | 131 | 164 | 843 | 57 | 1 | 9 | 10 | 82 |
| 3 kautta | yhteensä | AHL | 206 | 15 | 42 | 57 | 567 | 25 | 1 | 3 | 4 | 25 |
| 2 kautta | yhteensä | ČEL | 7 | 0 | 1 | 1 | 8 | 1 | 0 | 0 | 0 | 0 |

Lähteet
-------

* Radko Gudas The Internet Hockey Databasessa (englanniksi)
* Radko Gudas Eurohockey-sivustolla (englanniksi)
* Radko Gudas *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  EliteProspects
2. ↑  Radko Gudas D Teamin testiin  8.6.2009. Jatkoaika.com. Viitattu 14.9.2010.
3. 1 2  HockeyDB
4. ↑  Lightning Sign 2010 Draft Pick, D Radko Gudas  8.9.2010. Tampa Bay Lightning. Viitattu 14.9.2010. (englanniksi)
5. ↑
6. ↑

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač